ועדת המשנה לעניין שנת שמיטה, כנסת 17, פרוטוקול מספר 3, 2007-07-10 13:30

דוד טל: שלום, אני פותח את ישיבת הוועדה.

דוד טל: צבי, תדווח לנו איפה אנחנו עומדים.

צבי אלון: לגבי חלק מהנושאים הדברים מסוכמים, ולגבי חלק אחר עדיין לא.

דוד טל: האם מחר אנחנו מסיימים את הכל, או שזה עוד תלוי בגורם כזה או אחר?

יעקב ליצמן: האם הקריטריונים שמביאים לנו כאן הם לדיון, או שהם כבר קבועים?

דוד טל: לא, אנו עוד צריכים לדון בזה.

צבי אלון: מחר יש לנו דיון בוועדת השמיטה, ושם לא ראו חלק גדול מהחומר.

דוד טל: הבעיה שלי, היא עם פרק הזמן שעומד לרשותנו.

דוד טל: אני הייתי רוצה שלפני שנצא לפגרה, כל הדברים התלויים בוועדה יקבלו פתרון.

צבי אלון: אם אנו נעבור על התחומים השונים, אז אני אבהיר לכם מהם הדקויות ואיפה הדברים שצריך ללבן אותם.

יעקב ליצמן: כמה אחוזים של הכסף לא הולכים לפי קריטריונים, אלא לחלוקה לפי החלטת הוועדה?

דוד טל: בוא ניתן לו לעבור על הקריטריונים, ואנו נעיר לכל סעיף לגופו.

צבי אלון: אני אעבור על הנושאים לפי הקריטריונים שהנחנו כאן.

ניסן סלומינסקי: האם יש אפשרות שאנו נדחה את השמיטה בכמה חודשים?

דוד טל: אני סומך על מר אלון.

דוד טל: למרות שסברתי שהיום תביאו לנו מוצר מוגמר ולא גולמי, אני עדיין סבור שתסיימו בזמן.

צבי אלון: המוצר די מוגמר.

צבי אלון: אני אשתף אתכם בנושאים שאינם גמורים עדיין.

צבי אלון: שני הנושאים הראשונים של ההשקעות במגזר היהודי ובמגזר הלא יהודי יצאו לדרך.

צבי אלון: הם יוצגו בעיתונות השבוע.

דוד טל: מתי הם יוצגו בעיתונות?

צבי אלון: השבוע.

יעקב ליצמן: גם בעיתון "המודיע"?

צבי אלון: כן.

צבי אלון: היה פרסום ב"המודיע" וב"יתד".

ניסן סלומינסקי: מה זה המגזר הלא יהודי?

צבי אלון: המטרה היא לעודד אותם להתקשר עם חרדים, על מנת שהם ייצרו עבורם בשנת השמיטה.

ניסן סלומינסקי: אתה מדבר על המגזר הלא יהודי בתוך מדינת ישראל ולא מחוצה לה.

צבי אלון: כן.

צבי אלון: מחוץ למדינת ישראל אתה לא יכול לקבל מענקים.

צבי אלון: זה היה מוכן מזמן, אבל הפרסום התעכב בגלל דקויות של החשב לגבי השאלה, איך נטפל בכאלה שצריך לגבות מהם את הכסף.

דוד טל: חבל.

צבי אלון: יש נוהל תמיכה בחקלאים משביתי משקים בשנת השמיטה.

צבי אלון: בנושא הזה של משביתי משקים אנחנו מצפים להערות.

צבי אלון: ישבנו עם אנשים מכובדים, והקריטריונים די גמורים.

צבי אלון: הפואנטה, היא שהציבור הזה הוא די רחב והמשקים די גדולים.

צבי אלון: לכן, חשבנו מלכתחילה האם לחתוך פלט כאשר יש מגבלה תקציבית, או מלכתחילה לקבוע סדרי עדיפויות.

דוד טל: האם הקיצוץ פלט הנוכחי חל גם על זה?

צבי אלון: לא.

צבי אלון: השאלה היא, האם אדם שכל מה שהוא משבית רק 15% מההכנסה שלו, בין שהמשק שלו מאוד קטן והוא גם מורה בתיכון חוץ מזה, ובין שיש לו חוץ מזה גם רפת גדולה, אינו נכלל בהתייחסות הזאת.

צבי אלון: האם מלכתחילה צריך לומר כי לאוכלוסייה אנו לא מתייחסים, וכי אנו מנסים לעזור לכאלה שההשבתה היא משמעותית הרבה יותר מבחינת ההכנסה שלהם?

דוד טל: איפה עובר הקו הדמיוני שאומר שההכנסה שלהם משמעותית?

צבי אלון: אם ההכנסה שאומרת להיות מושבתת היא פחות מ-20% מהכנסתו, אז אנו מבקשים ממנו סליחה.

ניסן סלומינסקי: על כמה אחוזים אתם מדברים?

צבי אלון: אני לא יודע.

צבי אלון: עכשיו אנו בקשר עם האנשים.

דוד טל: יש הגיון בנושא הזה.

דוד טל: אם יתייחסו לכל חלק של השבתה, בין אם זה 5% או 10% מסך ההכנסה הכללית של האדם, יהיו יותר אנשים שאנו נצטרך להתייחס אליהם ונצטרך לחסוך מאלה שאחוז ההכנסה המושבתת שלהם היא גדולה הרבה יותר.

דוד טל: השאלה היא, איפה יותר נכון ויותר צודק לתת פיצוי.

צבי אלון: זה ההגיון שהנחה אותנו.

צבי אלון: אנחנו אמרנו, שאם נגיע למגבלה תקציבית ונצטרך לחתוך, נתייחס להכנסות שיש לאותו אדם ממקורות נוספים.

דוד טל: אבל אתה יכול לחתוך אחרת.

דוד טל: אמרת שלהשבתה שהיא עד 20% מסך הכנסתו הכוללת של האדם אתה לא מתייחס.

דוד טל: יכול להיות שאחרי שאנו נדע מה המקורות התקציביים שעומדים לרשותנו ונעשה את החלוקה בין כל אלה שאחוז ההשבתה שלהם הוא יותר גדול, יסתבר שעדיין יש לנו פחות.

דוד טל: אז נצטרך לומר שעד 25% מסך ההכנסה לא יינתן פיצוי, ואז תהיה אפשרות לכסות את הכל.

דוד טל: אי מבין שאתה רוצה לספק את כל מי שצריך עם המסגרת התקציבית הזאת.

דוד טל: אני שואל את חברי הכנסת לדעתם.

דוד טל: האם יהיה נכון שאנחנו נעביר מתקציב לתקציב על פי סדר עדיפות שאנו נקבע, משום שיכול להיות שיש נושאים מסוימים שאנו תקצבנו אותם והתקציב לא ינוצל?

דוד טל: אפשרות שנייה היא שלא נלך לפי סדרי עדיפויות, אלא לפי סעיפי התקציב השונים שהכתיבה לנו הממשלה.

ראובן ריבלין: אין לי בעיה עם כל סעיף המדבר ישירות על הנושא של שמיטה.

ראובן ריבלין: כל קריטריון שהוא נגזרת של נושא השמיטה, דורש עיון.

דוד טל: תן דוגמא למה אתה מתכוון.

ראובן ריבלין: כאשר מדובר על קריטריונים המפורטים להקצאת התמיכה לשנת השמיטה בתוך סעיפי החלטות הממשלה, זה ברור.

ראובן ריבלין: כאשר מדובר על נוהל תמיכה בהשמת חממות, זה ברור.

ראובן ריבלין: כאשר מדובר על נוהל תמיכה בהקמת חממות, זה ברור.

ראובן ריבלין: לא ברור לי מהי טיוטת נהלים לחלוקת תמיכות.

ראובן ריבלין: משביתי משקים, עצי פרי, מגדלי חיטה, נוהל תמיכה ביישום תוצרת בשם משנה שישית, זה בסדר.

ראובן ריבלין: בסעיף 5 אתם מדברים על הערות הציבור.

ראובן ריבלין: אני קודם כל רוצה לשמוע את הערות הציבור.

דוד טל: אני רוצה הסבר לנוהל תמיכה לאוצר בית דין, כדי שנכניס את דעתו של חבר הכנסת ריבלין.

דוד טל: גם לי הדבר לא ברור עד תום.

ראובן ריבלין: אם זה איזה צינור שדרכו מעבירים כסף למשפחות, זה בסדר.

ראובן ריבלין: אני רוצה לדעת מי המשפחות האלה.

דוד טל: בוא נשמע, ובהתאם לכך נתייחס.

צבי אלון: אני העדפתי להתחיל בדברים המוסכמים.

צבי אלון: אני מפנה את תשומת לבכם לסעיף 3, מודל הקיצוץ, בסעיף משביתי משקים.

צבי אלון: אני מפנה את תשומת לבכם למה שאמרתי.

צבי אלון: שם נאמר: "במידה וסך התמיכה על פי הנוהל הנ"ל יעלה על התקציב שאושר לעניין זה, ייקבע מודל קיצוץ בשים לב לשיעור ההכנסה המושבתת מסך ההכנסה הכוללת".

דוד טל: ככל ששיעור ההשבתה יהיה יותר גבוה, פחות יקצצו לו.

צבי אלון: המודל ילך יותר לקראת אדם שעיקר פרנסתו היא מאותו ענף מושבת.

צבי אלון: יש היום משקים שההשקעות בהם כבדות.

צבי אלון: יש גם אלמנט של משק מושבת, שנושא בהחזרי הלוואות כבדים בגלל ההשקעות הגדולות.

צבי אלון: מהסיבה הזאת אנחנו חשבנו שהמגבלה לא תהיה ההכנסה הממוצעת במשק אלא פעם וחצי מזה.

צבי אלון: המטרה היא לענות על שני צרכים:

צבי אלון: פעם אחת בכדי לאפשר התייחסות להחזר הון שמעיק על המשק גם כאשר הוא מושבת.

דוד טל: גם שהוא לא מושבת, וקל וחומר שהוא מושבת.

צבי אלון: נכון.

צבי אלון: כאשר הוא לא מושבת, ההכנסה אמורה לתת לו כיסוי להחזרי ההון שלו.

צבי אלון: כאשר המשק מושבת, הוא בבעיה גם מבחינת החזר ההון.

צבי אלון: ישנו נושא נוסף שהסבו את תשומת לבנו אליו.

צבי אלון: אנחנו חשבנו שאוצר בית דין הוא תשובה לענף הפירות.

דוד טל: האם אתה קורא לפרי האדמה גם כן פירות?

צבי אלון: לא.

צבי אלון: אנו מניחים שאנשים שלא מקבלים את היטל המכירה ישביתו את הירקות.

צבי אלון: הסבירו לנו, כי הנושא של אוצר בית דין הוא תשובה יותר מוצלחת לפירות.

צבי אלון: לכל פירות הארץ שהולכים לייצוא אין תשובה.

צבי אלון: זה יכול להיות נתח מאוד משמעותי מהכנסתו של אדם.

צבי אלון: אם אתה משבית משק ירקות, אתה סוגר את המשק והולך לחוף הים.

צבי אלון: בענף הפירות אתה צריך לדאוג לאחזקה של המטע.

צבי אלון: לכן, חשבנו על פיצוי של 150% מההכנסה הממוצעת במשק.

דוד טל: האם לנציגת האוצר ישנן הערות?

דוד טל: גלית פלצור: היו מספר דברים שאני לא ראיתי עד עכשיו כי הוועדה עוד לא התכנסה.

דוד טל: אני אגיד את מה שיש לי להגיד מחר.

דוד טל: אני רוצה לבקש ממר אלון, שעד סוף השבוע יסיימו את העבודה.

דוד טל: אני רוצה לקיים עוד ישיבה אחת לפחות לפני היציאה לפגרה.

יצחק כהן: האם יש סעיף המדבר על השבתת משק במשך 4 שנים?

יצחק כהן: כיוון שאתמול החקלאים מגוש קטיף הסבו את תשומת לבנו לכך.

צבי אלון: הם האחרונים שנפגע בהם.

צבי אלון: הם היו חקלאים גם שם.

ראובן ריבלין: הם מושבתים לא רק בגלל השמיטה.

ראובן ריבלין: יש מעט חקלאים ששיקמו את המשק שלהם.

יצחק כהן: ביניהם יש כאלה שמשביתים את המשק.

ראובן ריבלין: ודאי שהם ישביתו את המשק.

דוד טל: מר אלון, איך הדבר הזה יתבצע?

דוד טל: האם אדם שירצה לקבל פיצוי יצטרך לפנות לוועדה?

דוד טל: איזה מסמכים הוא יצטרך להניח לפניכם?

יעקב ליצמן: האם אתה יכול לומר לנו, איזה דברים הושמטו מהישיבה הקודמת ועד היום?

יעקב ליצמן: היו טיוטות שונות של קריטריונים.

יעקב ליצמן: איזה דברים מכתב האישום הראשון נפלו, ומה הסיבות לכך?

ראובן ריבלין: אני רוצה להבין את הדברים.

ראובן ריבלין: נניח שאני שותל עגבניות ומלפפונים בתמוז, ואוסף אותם בתשרי.

ראובן ריבלין: האם זה כשר או לא?

ראובן ריבלין: האם אני צריך מהיום להשבית את המשק?

ניסן סלומינסקי: תלוי כמה הם גדלו.

ניסן סלומינסקי: תקטוף אותם יום אחד לפני חודש תשרי.

צבי אלון: אני אענה לשאלה של הרב ליצמן.

צבי אלון: התחום של השבתת משקים הוא דוגמא טובה.

צבי אלון: היתה לנו טיוטה, ואנחנו שמענו הערות שונות.

ראובן ריבלין: לי אין בעיה בהבנת המצוות אלא בקיום המצוות.

צבי אלון: הדבר הראשון הוא סיוע מטעמים של השקעות.

צבי אלון: בנוסף, אחרי שהתברר לנו שהמגבלה התקציבים היא אפקטיבית, אנו מציעים את אותם קריטריונים איך לנהוג בכאלה שיצטרכו לספוג קיצוץ.

יעקב ליצמן: כלומר, מהפעם הראשונה שאתם ישבתם בדיון ועד הרגע הזה לא השתנה כלום בטיוטת הקריטריונים.

ניסן סלומינסקי: מר אלון, אני מציע לך לבקש מחבר הכנסת ליצמן לעזור לך, כי אם הוא שואל הוא יודע על מה הוא מדבר.

דוד טל: לא, זו שאלה תמימה.

דוד טל: עכשיו הובא לידיעתי שבסעיף ג, סעיף של תמיכה בחקלאים, יש שינויים לבקשת השרים.

דוד טל: החלוקה השתנתה.

דוד טל: אני אבקש שהשר יפרט.

יצחק כהן: בסעיף ג', מדובר על השבתת משקים, הכוללים, ההסברה, ההדפסות וכו'.

יצחק כהן: לאחר הדיונים וההתייעצויות עם הגופים השונים הסתבר ש-20,000,000 שקלים לא יספיקו למשביתי משקים.

יצחק כהן: לכן, הוחלט על שינויים פנימיים קטנים.

יצחק כהן: בסעיף א, הרבנות הראשית, יהיו 6,000,000 שקלים במקום 7,000,000 שקלים.

יצחק כהן: באוצר בית דין, רשת ביטחון לשיווק תעשיות והשגחה הלכתית יהיו 9,000,000 שקלים במקום 10,000,000 שקלים.

יצחק כהן: בתמיכה בחקלאים שומרי שביתה יהיו 25,000,000 שקלים במקום 20,000,000 למשביתי משקים.

יצחק כהן: בתמיכה במגדלי חיטה יהיו 18,000,000 שקלים.

יצחק כהן: בסעיף ה יהיו 15,000,000 שקלים.

יצחק כהן: במימון פער הוצאות יישום יהיו 4,000,000 שקלים.

יצחק כהן: בתמיכה במגזר הלא יהודי יהיו 5,000,000 שקלים במקום 6,000,000 שקלים.

יצחק כהן: תמיכה בהסרת בתי צמיחה במגזר היהודי יהיו 11,000,000 שקלים.

דוד טל: כלומר, אנחנו שומרים על המעטפת ויש רק שינוי פנימי.

יצחק כהן: בסעיף א' ירד מיליון לטובת הכוללים.

יצחק כהן: בסעיף ב' ירד מיליון.

יצחק כהן: בתמיכה בחקלאים שומרי שמיטה יהיו 25,000,000 שקלים.

יצחק כהן: יהיה סעיף חדש לתמיכה בכוללים שומרי שמיטה פלוס הסברה ולימודים.

ראובן ריבלין: אני מבקש להוציא את זה מהתקציב.

ראובן ריבלין: את כל מה שאינו מכוון לחקלאים, אני מבקש להוציא מהתקציב.

יצחק כהן: זה לחקלאים.

יצחק כהן: זה מופיע בחוברת.

ראובן ריבלין: ראיתי את תביעת ידו של וקנין וכבוד השר בצורה יפה.

ראובן ריבלין: אני אומר בצורה חד משמעית: הדברים ילכו רק לחקלאים.

יצחק כהן: רק לחקלאים.

יעקב ליצמן: עדיין לא קיבלתי תשובה לשאלה שלי.

דוד טל: אני נתתי לך מידע שהגיע אלי.

יעקב ליצמן: אני שאלתי שאלה, ואני מבקש תשובה.

יעקב ליצמן: האם היו נושאים שהיו בפנים ולא נמצאים עכשיו בפנים?

דוד טל: מר ליצמן, תקל עלינו ותגיד לנו למה אתה מתכוון.

יעקב ליצמן: גם הוא וגם אני יודעים מה הבעיה.

דוד טל: אבל אני לא יודע.

צבי אלון: אני אפילו נפגשתי עם אנשים כדי להתקדם.

יעקב ליצמן: התשובה על השאלה שלי יכולה להיות או כן או לא.

יעקב ליצמן: או שיש שינויים או שאין שינויים.

יעקב ליצמן: האם מאז כתב האישום הראשון חלו שינויים?

יעקב ליצמן: האם היה נושא בטיוטה הראשונה שהחלטתם שהוא לא מתאים והוצאתם אותו?

יצחק כהן: לא.

יצחק כהן: תגיד למה אתה מתכוון.

דוד טל: התשובה היא לא.

דוד טל: חבר הכנסת ריבלין, התשובה שקיבלת לגבי אוצר בית דין הניחה את דעתך?

דוד טל: אני רוצה שתירשם הערתו של חבר הכנסת ריבלין.

דוד טל: אנחנו דואגים רק לחקלאים שומרי השמיטה ולא לשום מסגרת אחרת הקשורה לשמיטה.

משה גפני: מה היתה התשובה לשאלה של ליצמן?

דוד טל: התשובה היתה לא.

ראובן ריבלין: אני רוצה לדעת כמה זמן אני צריך להיות חקלאי לפני שאני אקבל פיצוי.

דוד טל: אם יש לשר כרם בזמרה בעל 100 דונם, הוא ימלא את הטופס הזה וועדה שלכם תדון בנושא הזה ותקטלג אותו.

צבי אלון: יש טופס להשבתת משקים, יש טופס למשתלות וכו'.

דוד טל: נניח שאדם השבית את המשק שלו ושולח אליכם את הטופס.

דוד טל: מה אתם עושים?

דוד טל: האם אתם מחכים לאסוף את כל הבקשות כדי לראות את המסגרת שאתם זקוקים לה, או שאתם מיד מטפלים ונותנים על החשבון?

צבי אלון: אם הייתם משחררים אותנו מהמגבלה התקציבית, היינו זזים מהר.

דוד טל: הלוואי והייתי יכול.

צבי אלון: ישנן תשובות לכל השאלות בחוברת: איזה טופס למלא, מתי להגיש את הטופס וכו'.

צבי אלון: המועד האחרון הוא 31 ביולי.

ראובן ריבלין: אם חקלאי מושבת מקבל כמו חקלאי אברך כולל, אין לי בעיה.

ראובן ריבלין: אם כתוצאה מכך שהוא הושבת מעבודתו הוא לומד, אין לי בעיה.

ראובן ריבלין: שילמד מה שהוא רוצה.

ראובן ריבלין: אני לא רוצה שיהיה מצב שבו הדברים לא הולכים לאברכים החקלאיים.

צבי אלון: אני רוצה להתקדם.

דוד טל: עד כאן

דוד טל: כל מה שנאמר אושר על ידי חברי הוועדה.

צבי אלון: יש לנו נוהל פשוט של משתלות.

צבי אלון: יש טופס שימלאו בעלי המשתלות ויעבירו אלינו.

צבי אלון: יש לנו רצון לפצות את מי שמשבית את המשתלות.

צבי אלון: אנו נתחשב בכך שבשנה השישית היו מכירות גדולות מאוד.

צבי אלון: ראוי לקחת בחשבון את הדברים.

יעקב ליצמן: איפה המכונים לשמיטה?

יצחק כהן: זה קשור להדרכה והסברה.

דוד טל: למה זה לא מונח לפנינו?

צבי אלון: כי אנו עובדים על המבחנים הללו.

דוד טל: אם ליצמן לא היה שואל, לא היית מגיע לזה.

יעקב ליצמן: הכותרת היתה צריכה להיות לפנינו, ואתם הייתם צריכים להגיד שבנושא הזה לא סיימתם את העבודה.

דוד טל: מר אלון, אני רוצה לבקש שני דברים.

דוד טל: אני מבקש שעד סוף השבוע הזה הכל יונח על שולחן הוועדה, כדי שנבקש את אישור חברי הוועדה לכל מה שנאמר כאן כדי שהכל יהיה שקוף.

דוד טל: כרגע אישרנו את כל הסעיפים כולל אוצר בית דין ושינויי הסעיפים בתוך המעטפת התקציבית.

דוד טל: אני מבקש, שהנושא שהעלה הרב ליצמן יונח לפנינו.

צבי אלון: הוא ישנו בחוברת.

דוד טל: אז תציג אותו.

ראובן ריבלין: אתה נתת את המבחנים הכלליים לקביעת מוסדות ציבוריים.

ראובן ריבלין: אני רוצה לדעת מי הם המוסדות הציבוריים.

יצחק כהן: מי שיגיש בקשה.

צבי אלון: יש לנו נוהל לגבי החיטה.

ראובן ריבלין: אין לנו בעיה עם זה.

צבי אלון: בנושא היישום, אנו עובדים ביחד עם הנוגעים בדבר, חברות של תוצרת חקלאי מזון בכדי לקבוע באיזה אמות מידה הם יקבלו את הסיוע הזה.

צבי אלון: עכשיו אנו מגיעים לנושא של אוצר בית דין.

צבי אלון: בחוברת ישנו נוהל תמיכה בחקלאים, שתוצרתם משווקת באמצעות אוצרות בית דין.

יצחק כהן: כאן נכנסים המכונים, כבוד הרב ליצמן.

צבי אלון: זה אחד הנושאים שאנו הולכים בו קדימה ואחורה.

ראובן ריבלין: זה מה שביקש הרב ליצמן, ואני מבקש להביא את זה לפנינו.

צבי אלון: זה מופיע בחוברת.

יעקב ליצמן: אבל אין קריטריונים.

משה גפני: יש פה את החלוקה ואת העקרונות הכלליים, ויש פה את המבחנים.

ראובן ריבלין: הוא תמים.

יצחק כהן: הוא לא תמים, הוא מקצועי.

ראובן ריבלין: מעכשיו אמור תמים-מקצועי.

משה גפני: יש חלוקה לכספי תמיכות.

משה גפני: הרב ליצמן שאל לגבי המכונים, ובנושא הזה לא הושלמו הקריטריונים.

משה גפני: זה לא נמצא בחוברת.

יצחק כהן: זה כן נמצא בחוברת.

דוד טל: אם זה נמצא בחוברת, בואו תראו לנו זאת.

דוד טל: הרב ליצמן, העלית נושא ואני מבקש שתקבל תשובה.

צבי אלון: אני רוצה ללכת לפי הסדר.

צבי אלון: כל נושא שאתה מאשר, אני יודע שהוא גמור.

צבי אלון: בנושא של אוצר בית דין יש לנו עוד לבטים.

צבי אלון: משמעות הסעיף, היא שחקלאים משווקים את התוצרת שלהם דרך אוצר בית דין.

צבי אלון: על פי החלטת הממשלה מוקצב סכום לסייע, מתוך הנחה שזה תהליך שנגמר בחסר.

צבי אלון: בין מה שצריך לכסות את הוצאות החקלאי לבין מה שיביא האוצר בית דין כתמורה ליצרן, יהיה פער.

ראובן ריבלין: יש תחזית של גודל הפער הזה?

צבי אלון: מופיע פה התקציב.

צבי אלון: אנחנו מתלבטים לגבי המודל הנכון דרכו נשתמש בתקציב הזה מבלי להיות פריירים, מבלי שמישהו יחשוב שאנו כתובת לכל כישלון בהתנהלות הזאת.

צבי אלון: מצד שני, אנו רוצים באמת לתת תמיכה, כך שהחקלאי יתקרב להוצאות הייצור שלו במהלך הזה.

צבי אלון: בהתחלה חשבנו לא לפנות ולבחון מה הביא אוצר בית דין מהצרכן, אלא לומר שאנו נסייע בסכום מסוים.

צבי אלון: אני ראיתי את זה כגמור.

צבי אלון: החלטנו, שאנחנו ניתן סכום קבוע לעזור לחקלאי שעובד עם אוצר בית דין, מתוך הנחה שיש בעיה לכסות את כל ההוצאות שלו.

צבי אלון: יש מי שמעיר לי שזה לא נכון, שבכל אופן אנו צריכים לראות מה התמורה שאוצר בית דין נתן לחקלאי.

צבי אלון: סביב שני העוגנים האלה אנו מסתובבים.

ראובן ריבלין: אל תשים בפני עיוור מכשול.

ראובן ריבלין: אני מציע, שיהיה עידוד לחיסכון, ובלבד שיש לך הערכה שאתה יכול לכמת אותה ולעמוד בה.

דוד טל: כדי להשלים את השאלה של הרב גפני, אני מבקש ששר הדתות יתייחס לנושא המכונים ביתר פירוט.

יצחק כהן: יש נוהל תמיכה בחקלאים שלהם תוצרת המשווקת באמצעות אוצר בית דין.

יצחק כהן: צבי נתן את נוהל תמיכה בחקלאים, שתוצרתם משווקת באמצעות הוצאות בית דין.

יצחק כהן: לגבי תמיכה במכונים העוסקים בפעילות הכנה לקראת שנת השמיטה, הנוהל עומד להסתיים.

יצחק כהן: תוך יום יומיים הוא יעבור לחוברת.

ניסן סלומינסקי: מה התקציב של זה?

יצחק כהן: התקציב עומד על 9,000,000 שקלים.

גלית פלצור: יש לי הערה לגבי תחום הייבוא של תוצרת בשנת שמיטה.

גלית פלצור: הבנתי שייתכן ויהיה עומס על הגנת הצומח לתת רשיונות ייבוא, ולכן ייתכן ויהיה צורך לתת מענה לעניין הזה.

ניסן סלומינסקי: ייבוא מאיפה?

ראובן ריבלין: מחו"ל.

ראובן ריבלין: על איזה ערכים את מדברת, אלפים, מאות אלפים, מיליונים?

גלית פלצור: אני לא יודעת.

גלית פלצור: אני מדברת על כמה תקני כוח אדם.

ראובן ריבלין: כמה?

גלית פלצור: זה משהו ראשוני.

גלית פלצור: אני לא יודעת.

ראובן ריבלין: האם לקחתם בחשבון את הבעיה שנציגת האוצר הציגה כרגע?

צבי אלון: את העניין של הייבוא לקחנו בחשבון.

ראובן ריבלין: אני מדבר על תוספת תקנים לאותה תקופה.

יעקב ליצמן: האם מה שגלית העלתה כרגע היה קיים בפעם קודמת, ואם כן למה זה לא מופיע היום?

צבי אלון: בשנות שמיטה קודמות היתה אותה בעיה, והיתה אותה התייחסות.

ראובן ריבלין: על כמה תקנים דובר?

צבי אלון: אני מדבר על עצם העובדה.

ראובן ריבלין: מי משלם עבור התקנים האלה?

ראובן ריבלין: היא רמזה לך שבמסגרת התקציבים שאנו מתלבטים בהם כעת צריך לקחת בחשבון גם העניין הזה.

גלית פלצור: אלא אם כן זה יבוא ממשרד החקלאות.

דוד טל: אם זה לא יבוא ממשרד החקלאות וזה יהיה מחויב המציאות, יצטרכו בתוך המעטפת למצוא את התקציב המתאים.

דוד טל: למשרד החקלאות לא יהיה, כי יש לו שיא של כוח אדם.

ניסן סלומינסקי: השאלה היא, מהי תוספת הייבוא.

יעקב ליצמן: האם אתם יכולים להתחייב שמחר יגמרו את כל הקריטריונים על אף שדה הרטוך בבית סוהר?

דוד טל: שבוע הבא יהיו כאן כל הקריטריונים.

יצחק וקנין: אם השמיטה הזאת תתקע, זה יהיה בגללכם.

יעקב ליצמן: על מה אתה מדבר?

יצחק וקנין: האם אתם רוצים שהכל ייתקע?

ראובן ריבלין: ראינו את תביעת אצבעותיך.

דוד טל: בשבוע הבא יהיו כאן את כל הקריטריונים לגבי המכונים וכל השאר.

דוד טל: תודה רבה, הישיבה נעולה.